原本，伊斯蘭教係一個入世嘅宗教，以滿足現實生活需要為主，但總有啲人需要有精神生活需要，而蘇菲派初期正正就係因為有人不滿倭馬亞王朝奢侈作風，認為咁樣做造成腐化，於是根據聖訓，搵出一啲守貧、禁慾、苦行呢啲形式去實踐信仰，到咗8世紀開始有人學佢哋嘅生活方式同聽佢哋嘅教誨，最後形成一套以精神修煉為核心嘅出世信仰，通過冥想、靜思去達到人主合一境界。